### | | | | --- | --- | | | | | --- | | **Byråd** 29. maj 2018 Sagsnr. 710-2017-23428 Dok.nr. Boe Christiansen DPHWSO | | 76.                 Forslag til Lokalplan nr. 382 - Teknisk anlæg ved [adresse] i Hinnerup - Åbent

###

|  |  |
| --- | --- |
| Tidl. politisk behandling | PU, 06.02.18, pkt. 5 |
| Forventet sagsgang | PU, ØK, BY |
| Lovgrundlag | Planlov |

###

**SAGENS INDHOLD**

Byrådet skal i denne sag tage
stilling til ”Forslag til lokalplan nr. 382 - Teknisk anlæg ved [adresse] i
Hinnerup, samt tilhørende tillæg nr. 2 til Kommuneplan 2017-29”.

Formålet med lokalplanen er at
muliggøre, at to højspændingsledninger på henholdsvis 60 kV og 150 kV kan
omlægges og kabelføres i jorden. Dette indebærer blandt andet, at der vil blive
opført en kabelovergangsstation, en bæremast og en overgangsmast i området.

Det forventes at blive nødvendigt
at foretage en ufrivillig erhvervelse af både permanente og midlertidige
rettigheder inden for lokalplanområdet gennem ekspropriation. Lokalplanen udgør
det hjemmelsgrundlag, der kan muliggøre dette.

Lokalplanområdet omfatter et
areal på ca. 6,2 ha, der er privat ejet.

**VURDERING**

Kabellægningen af de to
højspændingsledninger har sammenhæng med mulighederne for at realisere
”Lokalplan nr. 369 - Boligområde ved [adresse] i Hinnerup” med ca. 80
parcelhusgrunde, idet kabellægningen indgår som vilkår for realiseringen af
boligområdet.

Lokalplanområde nr. 369 er
delvist ejet af Favrskov Kommune og en privat lodsejer. Der er indledt
samarbejde om kabellægningen mellem [adresse], den private grundejer og
de to ledningsejere, Energinet og N1.

Formålet med lokalplan nr. 382
er, at muliggøre en jordlægning af kablerne langs den nordlige side af
Robin Iversen samt give mulighed for at anlægge en kabelovergangsstation og en
overgangsmast.

Lokalplanen
åbner mulighed for anlæggelse af:

· En kabelovergangsstation med et areal
på 15 x 30 meter og en højde på 13,5 meter.

· Adgangsvej til
kabelovergangsstationen fra [adresse] i en udlægsbrede på 4 meter.

· En overgangsmast med en højde på op
til 15 meter.

· En bæremast med en højde på op til 31
meter.

· [adresse] på ca. 500 meter.

I lokalplanen fastlægges
bestemmelser, som skal sikre, at kabelovergangsstationen anlægges under størst
mulig hensyntagen til omgivelserne.

**ØKONOMI**

Vedtagelse af planforslaget har
ingen direkte økonomiske konsekvenser for Favrskov Kommune. Ved realisering af
det tekniske anlæg vil der være en økonomiskudgift.

Energinet
har fremsendt et budget for en samlet kabellægning af 150 kV-ledningen henover
projektområdet. Den samlede kabelnedlægning inklusive underboringer og to
kabelovergangsstationer anslås at koste i alt 20,8 mio. kr. Denne udgift skal
fordeles mellem Favrskov Kommune og den private udstykker.

For projekteringen er der indgået en samarbejdsaftale med en fordelingsnøgle,
hvor den kommunale andel udgør 60 %, og den private lodsejers andel udgør 40 %.
Med denne fordeling vil den kommunale andel af udgifterne til kabellægning af
150 kV ledningen udgøre i alt ca. 12,5 mio. kr.

N1 (tidligere EnergiMidt) har 27.
januar 2016 estimeret den samlede omkostning til kabellægning af 60 kV
luftledningen til 2,6 mio. kr. Med samme fordelingsnøgle som anført ovenfor vil
den kommunale del af denne udgift udgøre i alt 1,6 mio. kr.

Det har ikke været muligt at nå
en frivillig handel med ejeren af det område langs [adresse], hvor kablerne
skal jordlægges. Med en lokalplan muliggøres det at erhverve arealet gennem
ekspropriation.

**INDDRAGELSE**

Borgerinddragelse og
kommunikation om lokalplanforslaget sker efter reglerne i planloven. Det er et
selvstændigt mål med planloven, at offentligheden i videst mulig omfang
inddrages i planlægningsarbejdet.

Når Byrådet har godkendt
lokalplanforslaget, skal det offentliggøres ved annoncering på kommunens
hjemmeside med en indsigelsesfrist, som Teknik og Kultur anbefaler fastlagt til
otte uger. Herved vil planlovens muligheder for fastsættelse af en reduceret
høringsperiode på ned til 4 uger ikke anvendes i denne sag.

**INDSTILLING**

Direktøren for Teknik og Kultur
indstiller til Byrådet:

1.   At forslag
til ”Lokalplan nr. 382 – Teknisk anlæg ved [adresse] i Hinnerup, samt tillæg
nr. 2 til Kommuneplan 2017-29” godkendes og fremlægges i offentlig høring i
otte uger.

**BESLUTNING**

***Planudvalget, 1. maj 2018:***

Fraværende:ingen

Indstilles godkendt.

***Økonomiudvalget, 22. maj 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til Lokalplan 382 - Teknisk anlæg ved [adresse] i Hinnerup samt kommuneplantillæg nr. 2 og miljøscreening | 710-2018-99707 |